**REPUBLIKA HRVATSKA**

**ZADARSKA ŽUPANIJA**

**OŠ NIKOLE TESLE, GRAČAC**

**23440 Gračac, Školska 12**

**OIB: 22252625411**

**e-mail :** **os-ntesle-gracac@skole.hr**

**KLASA: 372-03/21-01/02**

**URBROJ: 2198-1-28-02-21-2**

**U Gračacu, 21. prosinca 2021.godine.**

Na temelju članka 14. Odluke o uvjetima , kriterijima i postupku za davanje u zakup i privremeno korištenje prostora i opreme u školskim ustanovama Zadarske županije

 KLASA: 406-01/18-1/20 , URBROJ: 2198/1-02-18-3 od 10.12.2018. godine Školski odbor OŠ Nikole Tesle, Gračac objavljuje:

***PONOVLJENI JAVNI NATJEČAJ***

***za davanje u zakup školske sportske dvorane i otvorenog prostora ispred škole za smještaj kioska***

Natječajem se daje u zakup

1. **Školska sportska dvorana površine 300 m2,**

Prostor se iznajmljuje za športske klubove za sve dobi i kategorije sportaša

Dvorana se daje u zakup radnim danima u terminu **od 16:00 do 21:00 sati**

1. **Zemljište za postavljanje montažnog kioska/objekta** za pružanje ugostiteljskih usluga, prodaju hrane, bezalkoholnih pića i kave. Zemljište koje se iznajmljuje je veličine je 50 m².

Minimalni iznos cijene za najamninu/zakup iznosi:

- Sportska dvorana …**40,00  HRK/ 1h** bez PDV-a za jedan sat ( 60 minuta )

-Zemljište ispred škole…  **20,00 kn** bez PDV-a po m² - mjesečno, bez uračunatih režijskih troškova

Međusobna prava i obveze između Škole i ponuđača uredit će se Ugovorom. Prostori se daju u zakup na vrijeme od dvije godine s mogućnošću raskida Ugovora prije od strane obiju strana.

Ponudu mogu dostaviti fizičke i pravne osobe.

**1. Vlastoručno potpisana ponuda mora sadržavati:**

a) Naziv, punu adresu, OIB, ime i prezime osobe za kontakt i telefonski broj ponuditelja

b) Vrstu aktivnosti koju želi provoditi u unajmljenom prostoru

c) Željeni termin i trajanje termina

d) Ponuđeni iznos zakupnine

e**)** Dokaz o nepostojanju poreznog duga - prilikom sklapanja Ugovora.

f) Radi ostvarivanja prava prednosti pri izboru najpovoljnijeg ponuditelja, osobe na koje se odnosi Zakon o pravima hrvatskih branitelja iz Domovinskog rata i članova njihovih obitelji trebaju dostaviti pravovaljan dokaz o svom statusu i pozvati se na pravo prvenstva. Prednost ostvaruju pod uvjetom da ispunjavaju uvjete iz natječaja, te prihvate najveći ponuđeni iznos zakupnine.

Najpovoljnijom ponudom se smatra ona ponuda koja, uz ispunjenje uvjeta iz natječaja, sadrži i najveći iznos zakupnine. U slučaju da na natječaj za isti prostor pristigne više ponuda koje ispunjavaju uvjete iz natječaja, sa istim iznosom ponuđene zakupnine, najpovoljnijom ponudom smatra se ona koja je pristigla ranije.

**2.Ponuditelj treba priložiti sljedeću dokumentaciju:**

a) dokaz o državljanstvu ( presliku osobne iskaznice ili domovnice)

b) rješenje nadležnog tijela o obavljanju određene djelatnosti (npr. za Udruge rješenje o upisu u registar Udruga )

c) ponudu sa svim traženim sadržajem (točka 1.),

e) dokazi za ostvarivanje prava prednosti iz toč.1,f.

f) dokaz o nepostojanju duga prema državnom proračunu,

g) pisanu izjavu ponuditelja o prihvaćanju svih pojedinačnih uvjeta zakupa utvrđenih u javnom natječaju.

3.Pisane ponude se dostavljaju poštom ili neposredno predaju na adresi OŠ Nikole Tesle, Gračac, Školska 12., 23440 Gračac u zatvorenoj omotnici s naznakom: „NE OTVARAJ – PONUDA ZA JAVNI NATJEČAJ“.

4. Rok za podnošenje ponuda je 8 dana od objave natječaja. Javni natječaj je objavljen dana **21.12.2021.god**ine na mrežnoj stranici OŠ Nikole Tesle (http://os-ntesle-gracac.skole.hr/javni\_natje\_aji i traje do **29.12.2021.** godine. **Do 12:00 sati.**

 5. Otvaranje ponuda je javno i održat će se dana **05.01. 2022**.godine u **10,00 sati** u prostorijama Škole i istom mogu nazočiti ponuditelji ili njihovi opunomoćenici.

6.O odabiru ponuda ponuditelji će biti obaviješteni u roku od pet (5) dana po donošenju Odluke o odabiru. Ponuditelj koji je sudjelovao u javnom natječaju ima pravo, u roku od osam (8) dana od dana primitka Odluke o davanju u zakup uložiti prigovor Školskom odboru.

7. Nepravovremene i nepotpune ponude neće se uzeti u razmatranje.

8. Ugovor o zakupu poslovnoga prostora ne može se sklopiti s fizičkom ili pravnom osobom koja ima dospjelu nepodmirenu obvezu prema državnom proračunu, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja.

9. Škola zadržava pravo poništavanja natječaja ili dijela natječaja, odnosno ne prihvatiti niti jednu ponudu bez posebnog obrazloženja.

**POVJERENSTVO**

 **ZA PROVEDBU NATJEČAJA**